Vatsalihasten botulinumtoksiini – injektio (XX2AT)

Preoperatiivinen botulinumtoksiini -injektio vatsalihasten relaksoimiseksi ennen vatsanpeitteiden tyräleikkausta. Tehdään noin 2–4 viikkoa ennen leikkausta.

Indikaatiot /Kontraindikaatiot

Indikaatiot: tyrädefekti vatsanpeitteissä, hernioplastiaa / vatsanpeitteiden korjausleikkausta edeltävä vatsalihasten relaksaatio

Kontraindikaatiot: aikaisempi allerginen reaktio hoidossa käytettävälle aineelle, pistokohdan tulehdus

Esivalmistelut

* Ravinnotta 6 tuntia ennen toimenpidettä
* Laskimoyhteys ja aukiolotippa

Välineet

* Uä-setti
* Ihonpesuvälineet x 2
* 50 ml Luer-lok ruisku
* Vihreä neula 0,8 x 80 mm
* 3-tie hanallinen väliletku
* Minispike
* Botox 100 KY x 3

**Botoxin laimennus**

* Käytä käsineitä käsitellessäsi Botoxia
* Botox laimennetaan 300 KY/150 ml NaCl, jolloin vahvuus on 2 KY/ml
* Ota 250 ml:n NaCl pullosta ensin 15 ml ruiskuun
* Lisää otetusta 15 ml:sta 5 ml NaCl kuhunkin 100 IU Botox- kuiva-ainepulloon (Huom. pullossa kova alipaine!)
* Ota 250 ml:n NaCl pullosta vielä 100 ml pois, jolloin pulloon jää 135 ml
* Lisää edellä tehdyt Botox-lääkkeet jäljelle jääneeseen 135 ml:aan NaCl
* Tee lääkelisäystarra

Toimenpiteen suoritus

* Lääkäri tekee uä- tutkimuksen ja potilaan asento tuetaan sopivaksi.
* Toimenpidealueen pesu ja peittely (yksi puoli kerrallaan)
* Molemmille puolille tulee kolme punktiota, eli yhteensä kuusi pistoa
* Lääkäri punktoi relaksoitavan kohdan ja Botoxia ruiskutetaan yhdellä pistolla kolmeen lihaskerrokseen yhteensä 24 ml, eli 8 ml / lihaskerros.
* Toimenpiteen tekevästä lääkäristä riippuen hoitaja laittaa steriilit hanskat ja tekee ruiskutukset

Jälkihoito

* Seuranta röntgenissä noin ½ tuntia, jos voinnissa ei erityistä, niin kotiutuminen seurannan jälkeen. Osalla potilaista lvo samalla käynnillä.
* Potilaalle annetaan mukaan kirjallinen jälkihoito-ohje. Jos tmp:n aikana on annettu pkv – lääkkeitä, niin huomioi rajoitukset ajoneuvojen käytössä, muutoin ei rajoituksia.

Muuta huomioitavaa

* Mikäli Botox-liuos jää käyttämättä, lisätään siihen 2 ml 1 % natriumhypokloriittiliuosta (Canasol® 1 %, säilytetään jääkaapissa)). Annetaan vaikuttaa 5 min, jonka jälkeen liuos on inaktivoitu. Kirjoita pulloon inaktivoitu ja palauta lääkejätteenä jäteasemalle (normaali lääkejätteen keräys).
* Ruiskuihin jäävä pieni liuosmäärä inaktivoituu huoneenlämmössä nopeasti ilman vaikutuksesta